CONVOCATÒRIA DEL IV CONCURS DE FOTOGRAFIA I III CONCURS DE POESIA DE LA FACULTAT D'EDUCACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/11439)
  + [Valencià](/va/acuerdo/11343)






Selector de idioma

Leer

* [Español](/es/acuerdo/11396)
* [Valencià](/va/acuerdo/11032)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL IV CONCURS DE FOTOGRAFIA I III CONCURS DE POESIA DE LA FACULTAT D'EDUCACIÓ [Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL IV CONCURS DE FOTOGRAFIA I III CONCURS DE POESIA DE LA FACULTAT D'EDUCACIÓ

Data d'aprovació
:   14/04/2021

Data de publicació
:   20/04/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/11846)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/11160)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/11312)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL IV CONCURS DE FOTOGRAFIA I III CONCURS DE POESIA DE LA FACULTAT D'EDUCACIÓ &url=https://www.boua.ua.es/va/acuerdo/11227)

**Títol:** CONVOCATÒRIA DEL IV CONCURS DE FOTOGRAFIA I III CONCURS DE POESIA DE LA FACULTAT D'EDUCACIÓ

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 14 d'abril de 2021

CONVOCATÒRIA DEL IV CONCURS DE FOTOGRAFIA I III CONCURS DE POESIA DE LA FACULTAT D'EDUCACIÓ

BASES

PRIMERA - OBJECTE

Amb motiu de la Setmana Cultural de la Facultat d'Educació, es convoca el III Concurs de Poesia i el IV Concurs de Fotografia.

SEGONA - PARTICIPANTS I INSCRIPCIÓ

2.1 Participants

A l'efecte d'aquesta convocatòria podrà participar en els concursos tot l'alumnat de graus i màsters de la Facultat d'Educació, incloent-hi les persones egressades en el cas d'haver participat en el II Concurs de Poesia de la Facultat d'Educació - UA de 2020, que es va haver de cancel·lar.

2.2 Inscripcions

S'estableixen dues modalitats: Fotografia i Poesia.

2.2.1 IV Concurs de Fotografia

S'hi haurà de presentar un màxim de dues fotografies originals i que no hagen sigut guardonades en altres concursos.

Les fotografies hauran de representar com ha canviat l'activitat diària d'estudi i lectura durant les restriccions per la pandèmia: estudiant i llegint en el domicili, fent tasques en línia, etc.

Es valorarà especialment l'originalitat de la foto davant la tècnica, per la qual cosa s'admeten fotos realitzades per qualsevol mitjà (mòbils, etc.).

L'organització es veurà obligada a excloure del concurs aquelles participacions que no complisquen els requisits establits en aquestes bases. Així mateix, podran ser excloses aquelles imatges que resulten ofensives, discriminatòries o generen sospites de plagi. En aquest últim cas, la responsabilitat serà únicament i exclusivament de la persona participant.

2.2.2 III Concurs de Poesia

S'hi haurà de presentar un màxim de tres poemes que no hagen sigut publicats ni guardonats en altres concursos. Podran tornar a remetre's els poemes ja presentats en el II Concurs de Poesia de la Facultat d'Educació - UA de 2020, que es va cancel·lar.

L'extensió dels poemes no superarà el que s'estableix per al haiku (tres versos) i se n'adequarà a les característiques principals, que es poden consultar en la pàgina web <https://biblioteca.ua.es/va/noticies/2021/concursos-de-fotografia-i-poesia-de-la-biblioteca-d-educacio-2021.html>

La temàtica és lliure, i cal respectar les característiques de la poesia haiku. S'acceptaran textos en castellà, valencià i anglès.

L'organització es veurà obligada a excloure del concurs aquelles participacions que no complisquen els requisits establits en aquestes bases. Així mateix, podran ser exclosos aquells poemes que resulten ofensius, discriminatoris o generen sospites de plagi. En aquest últim cas, la responsabilitat serà únicament i exclusivament de la persona participant.

2.3 Enviament d'originals

Per a la modalitat de fotografia, hauran de ser remesos en format digital al correu electrònic nvsny.zxhuylbz@kj.tl. En el mateix correu electrònic caldrà indicar el nom de l'autor/a, DNI, el grau i el curs en el qual estiga matriculat/da.

Per a la modalitat de poesia, els textos s'hauran d'enviar amb el pseudònim de l'autor/a en format PDF al correu electrònic fxgfz.dqounciu@fu.gf. En el mateix correu electrònic caldrà adjuntar un altre document que incloga el nom de l'autor/a, DNI, el grau i el curs en el qual estiga matriculat/a, com també el pseudònim de l'autor/a.

2.4 Llicències de les obres i divulgació

Les persones participants en el concurs responen de la legítima titularitat i originalitat de l'obra, i en garantiran l'autoria per la sola participació en aquest concurs i no té compromesos els seus drets.

La Facultat d'Educació podrà seleccionar un nombre d'obres finalistes per a la publicació a través dels canals institucionals que considere oportuns.

TERCERA - PREMIS

El jurat atorgarà:

Dos premis, un premi per a cadascuna de les dues modalitats, que consisteix en un disc dur extern valorat en un màxim de 100 €.

Dos accèssit, un accèssit per a cadascuna de les dues modalitats, que consisteix en un cupó de 40 euros en llibres.

En cap cas podran recaure dos premis sobre una mateixa autoria. El jurat podrà declarar desert qualsevol dels premis, com també concedir qualsevol reconeixement ex aequo.

Els premis es comunicaran directament a les persones interessades. El lliurament de premis serà públic, respectarà les limitacions sanitàries i serà anunciat amb suficient antelació.

QUARTA - TERMINIS

L'admissió d'originals comença l'endemà de la publicació en el Butlletí Oficial de la Universitat d'Alacant de l'anunci de la convocatòria i finalitza el dia 21 de maig del 2021.

CINQUENA - EL JURAT

Per a la modalitat de fotografia, el jurat estarà integrat per cinc membres de la Facultat d'Educació: un/una vicedegà/ana, dos membres del PDI i dos del PAS, dels quals almenys un serà representant de la biblioteca. La valoració es realitzarà de manera anònima. La decisió serà inapel·lable.

Per a la modalitat de poesia, el jurat estarà integrat per cinc membres de la Facultat d'Educació: dos vicedegans/es, dos membres del PDI i un/a representant de la biblioteca. La valoració es realitzarà de manera anònima. La decisió serà inapel·lable.

SISENA - ACCEPTACIÓ DE LES BASES

La participació en el concurs implica l'acceptació de totes les bases.

SETENA - PUBLICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://biblioteca.ua.es/va/noticies/2021/concursos-de-fotografia-i-poesia-de-la-biblioteca-d-educacio-2021.html>,  que substitueix la notificació a les persones interessades i té els mateixos efectes.

VUITENA - MARC LEGAL I PRESSUPOSTARI

La dotació màxima per a aquesta convocatòria és de 280 € i es troba consignada en el capítol 2 de la Biblioteca Universitària (5130.2G.0001). L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat.

La subvenció assignada al premi s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Les persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

NOVENA - PROTECCIÓ DE DADES

De conformitat amb el que estableix la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no podran ser cedides, excepte obligació legal.

Us informem que podeu exercir els drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>.

La informació addicional i detallada sobre protecció de dades, els drets i la política de privacitat de la Universitat d'Alacant pot ser consultada en l'enllaç següent: <https://seuelectronica.ua.es/va/privacidad.html>

DESENA - RECURS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació, davant la rectora, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives del jurat podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que siguen publicades després d'aquest tràmit sí que seran susceptibles del recurs corresponent.

Alacant, 14 d'abril de 2021

La rectora

PD de signatura, el vicerector d'Estudis, Qualitat i Llengües

(Resolució de 22 de desembre de 2020)

Francisco José Torres Alfosea





[Carretera Sant Vicent del Raspeig s/n  
03660 Sant Vicent del Raspeig - Alacant  
 Tel. 83 568 4491 - Fax 98 277 7514](https://www.google.es/maps/@16.831450,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12179&trk=tyah&trkInfo=tarId%3S6193751872545%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)